**SENAT UNIVERSITAR**

**HOTĂRÂREA NR. 7**

**A SENATULUI UNIVERSITAR DIN DATA DE 23.05.2024**

În temeiul Legii Nr. 199/2023 – Legea Învățământului Superior şi a Cartei Universitare, Senatul U.M.F. „Carol Davila” din Bucureşti întrunit în data de 23.05.2024, hotărăşte:

**Art. 1.** Se aprobă propunerea doamnei Prof. Univ. Dr. Andreea Didilescu de acordare a titlului *Doctor Honoris Causa* Domnului Conf. Dr. Hendrik Brand, University of Amsterdam (Anexa 1).

**Art. 2.** Se aprobă solicitarea de acordare a titlului de *Profesor emerit* Doamnei Prof. Univ. Dr. Maria Greabu (Anexa 2).

**Art. 3.** Se aprobă propunerea de completare a comisiei de concurs pentru postul de Director CSUD cu 2 membri supleanți (Anexa 3).

[**Art. 4.** Se aprobă *Metodologia, calendarul și taxele privind mobilitatea academică a studenţilor de la ciclurile de studii universitare de licență și de master în cadrul Universității de Medicină și Farmacie ”Carol Davila” din București* (Anexele 4-5).](https://umfcd.ro/wp-content/uploads/2024/VIITORI_STUDENTI/MOBILITATE_ACADEMICA_2024_2025/Metodologie%20UMFCD%20mobitate%20academica_2024.pdf)

**Art. 5.** Se aprobă componența comisiilor de evaluare a dosarelor de mobilitate academică pentru anul universitar 2024-2025, pentru cele 4 facultăți UMFCD (Anexele 6-9).

**Art. 6.** Se aprobă propunerea de înființare a unui program de master în cadrul Facultății de Medicină, cu titlul *Managementul serviciilor de sănătate și economia sănătății*, cu durata de 2 semestre (60 credite) (Anexa 10).

[**Art. 7.** Se aprobă componența comisiilor de concurs și de contestații pentru concursul de ocupare a posturilor de cercetare, semestrul II an universitar 2023-2024 (Anexele 11-13).](https://umfcd.ro/despre-umfcd/resurse-umane/cariere-cadre-didactice/comisii-posturi-cercetare-semestrul-ii-2023-2024/)

**Art. 8.** Se aprobă oferta educațională pentru admiterea la studiile universitare de [licență](https://umfcd.ro/educatie/admitere-licenta/propunere-cifra-de-scolarizare/) și [master](https://umfcd.ro/educatie/masterat/cifra-de-scolarizare-la-studii-universitare-de-master-2024-2025/) an universitar 2024-2025, în baza locurilor repartizate de Ministerul Educației (Anexele 14-15).

**Art. 9.** Se aprobă componența nominală a Comisiei pentru acordarea bursei speciale *„George Emil Palade”*, pentru anul 2023-2024 (Anexa 16).

**Art. 10.** Se aprobă solicitarea de schimbare a denumirii *Direcției Învățământ Postuniversitar* astfel: *Direcția de Pregătire în Rezidențiat și Postuniversitară*, cu structura departamentelor conform anexei (Anexa 17).

**Art. 11.** Se aprobă *Planul anual de cercetare 2024* (Anexa 18).

**Art. 12.** Se aprobă *Metodologia privind mobilitatea academică a studenţilor doctoranzi în cadrul Universității de Medicină și Farmacie ”Carol Davila” din București* (Anexa 19).

**Art. 13.** Se aprobă cererile de retragere de la studiile universitare de doctorat, pentru 4 studenți doctoranzi (Anexa 20).

### [**Art. 14.** Se aprobă rezoluția comisiei privind obținerea atestatului de abilitare pentru Domnul Conf. Dr. Valeriu Gheorghiță, disciplina *Boli infecțioase III - Spitalul Clinic de Urgență "Agrippa Ionescu"*.](https://umfcd.ro/wp-content/uploads/2024/SCOALA_DOCTORALA/ABILITARI/CONF_UNIV_DR_GHEORGHITA_VALERIU/anexa%204A.pdf)

**Art. 15.** Se aprobă solicitarea de acordare a statutului de „Clinic” Secției *Centrul pentru Arși* - Spitalul Clinic de Urgență București (Anexa 21).

Președinte Senat,

**PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

Consilier Juridic Raluca-Andreea Stănescu